Affies verhang die bordjies teen Waterkloof | Centurion Rekord
GalleriesNewsSchool sportSchoolsSportSports galleries
Affies verhang die bordjies teen Waterkloof
Affies het Saterdag die jaarlikse vriendskaplike rugbywedstryd teen Waterkloof voor ’n skare van meer as 5000 toeskouers gewen. May 26, 2015 Afrikaans Hoër Seunsskool (Affies) het Saterdag wraak geneem op hul plaaslike aartsvyand, die Hoërskool Waterkloof (Klofies), in dié twee skole se jaarlikse vriendskaplike derby, wat op eersgenoemde se sportveld beslis is.
Nadat Affies die afgelope paar seisoene telkens gesukkel het teen Waterkloof, het hulle Saterdag die bordjies verhang en laasgenoemde redelik maklik met 28-15 geklop.
Dit was veral Affies se pak voorspelers wat die grondslag gelê het vir die oorwinning. Waterkloof se gevaarlike agterlyn het egter nie teruggestaan vir hul teenstaders nie. Veral die blitsige vleuel, Ruan Venter, het oudergewoonte die verdedigers laat bontstaan as hy kans op die aanval gekry het.
Soos gewoonlik het die wedstryd klipharde rugby opgelewer. Waterkloof het egter beslis hul staatmaker losskakel, Willie Ludick, se teenwoordigheid op die veld gemis. Ludick se vermoë om sy span op die aanval te hou met puik taktiese skopwerk, was duidelik een van die leemtes in Waterkloof se arsenaal.
: Divan Henning, skrumskakel van Affies, skop die bal ná ’n skrum in Saterdag se derby teen Waterkloof.: Stedman Gans, losskakel van Waterkloof, op die aanval.Waterkloof se blitsvinnige linkervleuel, Ruan Venter, het die Affie verdedigers soms laat bontstaan.Duan Gunter van Waterkloof in askie.Affies se kleurvolle rasieleiers is een van die tradisies by derby-wedstryde.Daar is altyd ’n paar graad agt seuns van Affies wat die harde werk moet doen om die “Wit Bulle” se gelukbringer tot voor die paviljoen te dra.Affies se o.16 span het ook gewen.: Nog ‘n drie vir Affies.Die wedstryd is in ‘n baie goeie gees gespeel en dit was ’n goeie advertensie vir skolerugby.Die Affie-skoliere wat nie by die spel betrokke was nie het bankvas op die paviljoen gesit om hul spanne te ondersteun.Waterkloof het ook geen gebrek aan ondersteuning op die paviljoen gehad nie. * Foto’s verskaf deur GB Jordaan
Next Story	UPDATE: Metrorail investigating cause of arson attack	SUBSCRIBE to our FREE newsletter Please select gender